আরেকটি বিষয় হচ্ছে, প্রতিদিনই খবরের কাগজ কিংবা টেলিভিশন খুললেই গ্যাস সিলিন্ডার বিস্ফোরণে হতাহতের দেখা যায়। ইদানীং এ বিস্ফোরণের সংখ্যাটা যেন একটু বেশিই চোখে পড়ছে। তবে সাধারণ কিছু নিয়ম জানা থাকলে সহজেই এড়ানো যেতে পারে এ ভয়াবহ দুর্ঘটনা। ১. খালি সিলিন্ডার থেকে গ্যাসের রেগুলেটর খোলার সময় আশপাশে কোনো জ্বলন্ত মোমবাতি রাখবেন না। ২. গ্যাস সিলিন্ডারের সঙ্গে যে রবার পাইপটি থাকে, সেটিতে ‘আইএসআই’ ছাপ থাকা বাধ্যতামূলক। কিন্তু তার সঙ্গে আরো একটি বিষয় হচ্ছে, গ্যাসের পাইপটি যেন দৈর্ঘ্যে এক থেকে দেড় ফুটের বেশি লম্বা না হয়। সে ক্ষেত্রে পাইপ পরীক্ষার সময় অসুবিধা হবে। ৩. রেগুলেটরের নজলটি যাতে পাইপ দিয়ে ভালো করে কভার করা থাকে। ৪. গরম বার্নারের সঙ্গে যাতে গ্যাসের পাইপ কোনোভাবে লেগে না থাকে। ৫. পাইপটি নিয়মিত ভিজে কাপড় দিয়ে পরিষ্কার করতে হবে, ভুলেও সাবান ব্যবহার করা যাবে না। ৬. দুই বছর অন্তর অবশ্যই পাইপটি বদলে ফেলতে হবে। ৭. সিলিন্ডারের ওপর কখনো কোনো কাপড় বা থালাবাসন রাখা যাবে না। ৮. গ্যাস লিক হচ্ছে বুঝতে পারলে বাড়ির কোনো ইলেকট্রিক অ্যাপ্লায়েন্স অন করা যাবে না। ওভেন, রেগুলেটর বন্ধ করে দরজা-জানালা খুলে দিতে হবে। গ্যাস লিক করার পর যদি কিছুক্ষণের মধ্যে গন্ধ বন্ধ না হয়, তাহলে গ্যাস ডিস্ট্রিবিউটরের অফিস বা হেল্পলাইন নম্বরে যোগাযোগ করতে হবে। সিলিন্ডার থেকে রেগুলেটর আলাদা করে দিয়ে সিলিন্ডারের মুখে সেফটি ক্যাপও পরিয়ে দেওয়া যেতে পারে। একটি ঘরে দুটি সিলিন্ডার রাখার জন্য অন্তত ১০ বর্গফুট জায়গা থাকা জরুরি। এমন জায়গায় সিলিন্ডার রাখা যাবে না, যেখানে সহজেই তা অতিরিক্ত গরম হয়ে যেতে পারে।